ธปท.ผ่อนผันให้แบงก์เปิด21-23พ.ค.ได้
ธปท.ผ่อนผันให้สาขาธนาคารทั่วประเทศสามารถเปิดให้บริการในวันที่21-23พ.ค.ได้ โดยเฉพาะสาขาในห้างสรรพสินค้าเพื่อบรรเทาความเดือดร้อนประชาชน
20 พ.ค. 2553

ธปท.ผ่อนผันให้สาขาธนาคารทั่วประเทศสามารถเปิดให้บริการในวันที่21-23พ.ค.ได้ โดยเฉพาะสาขาในห้างสรรพสินค้าเพื่อบรรเทาความเดือดร้อนประชาชน
นายสรสิทธิ์ สุนทรเกศ ผู้ช่วยผู้ว่าการสายกำกับสถาบันการเงินธนาคารแห่งประเทศไทย (ธปท.) เปิดเผยว่า จากการประกาศปิดสถาบันการเงินทั่วประเทศของธปท.ก่อนหน้านี้ ปรากฎว่า ธปท. ได้รับร้องเรียนเข้ามาจำนวนมาก จากประชาชนที่ได้รับความเดือดร้อนจากการหยุดให้บริการของธนาคารพาณิชย์และสถาบันการเงิน ซึ่งมีปัญหาในการชำระหนี้ ทำให้ ธปท. พิจารณาให้สถาบันการเงินและสาขาทั่วประเทศ โดยเฉพาะสาขาในห้องสรรพสินค้าซึ่งสามารถเปิดให้บริการได้ ให้พิจารณาเปิดให้บริการในช่วงวันที่ 21-23พ.ค.นี้เพื่อบรรเทาความเดือดร้อนของประชาชนในเบื้องต้นก่อน
"หลังจากธปท.ประกาศปิดใมห้บริการมีประชาชนร้องเรียนมากจำนวนมาก ฉะนั้นธปท.จึงให้พิจารณาเปิดสาขาต่างๆโดยเฉพาะในห้างโดยไม่ต้องขออนุญาต"นายสรสิทธิ์กล่าว